29/12/2011 | Administración LocalMunicipal
Noia
Secretaría
Aprobación definitiva da modificación da Ordenanza reguladora do servizo de axuda no fogar

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a modificación da Ordenanza reguladora do servizo de axuda no fogar, aprobada inicialmente polo Pleno en sesión realizada o 29 de outubro de 2010, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro desta modificación que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente.5. En ningún caso poderán formar parte das actuacións desenvolvidas polo servizo: -A realización de actividades domésticas que non fosen incluídas no proxecto de intervención e no acordo de servizo recollidos no artigo 10º deste regulamento. -Actuacións que, polo seu carácter sanitario, deban en todo caso ser realizadas por persoal facultativo.1. Para as persoas que teñan recoñecido o Servizo de Axuda no Fogar como recurso idóneo no correspondente Programa Individualizado de Atención no Sistema para a Autonomía e Atención á Dependencia, o procedemento será o seguinte: 1º. Solicitude da Unidade de Coordinación da Dependencia da confirmación da dispoñibilidade de praza para a persoa interesada, especificando o Grao e Nivel recoñecido.2º. Citación e información á persoa interesada ou de referencia sobre o Servizo de Axuda no Fogar.3º. No caso de non existir expediente no Departamento: apertura do expediente e elaboración do Informe Social pola/o Traballadora/or Social coordinadora/or do Servizo, mediante as actuacións correspondentes (entrevista, visita domiciliaria…) podendo solicitar canta información e/ou documentación considere precisa para valora-la situación.4º. Concreción de data de inicio e horario de prestación do Servizo.5º. Proposta de resolución do órgano responsable do Departamento de Servizos Sociais (Alcaldía ou Concellería) no que reflicte a concesión ou denegación, segundo a posibilidade de acceder ás prazas do Servizo de Axuda no Fogar Municipal.6º. A/O técnica/o do servizo económico municipal correspondente, comprobará a documentación relativa á capacidade económica e emitirá un informe especificando a achega económica que corresponda das solicitudes con proposta de concesión, segundo o establecido na Ordenanza reguladora do prezo público pola prestación do Servizo de Axuda no Fogar.7º. Resolución do órgano competente (Alcaldía ou Concellería Delegada), especificando o establecido no punto 4º. No caso de Resolución de Concesión, deberá especificar a achega económica correspondente.8º. Notificación ó solicitante da resolución adoptada.9º. Inicio do Servizo de Axuda no Fogar segundo o establecido no Protocolo para inicio da prestación efectiva e establecemento do vínculo entre a persoa auxiliar no fogar e a persoa usuaria do servizo no artigo 14º. Noia, 21 de decembro de 2011 O alcalde, Asdo. Rafael García Guerrero